પડકાર એ પણ છે કે શ્રીલંકામાં વન ડે અને ટી-૨૦માં ઘણી મેચ રમી ચૂકેલા વિરાટ અને રોહિતે અહીં ટેસ્ટ રમી નથી. આ ઉપરાંત ચેતેશ્વર પૂજારા, શિખર ધવન, વિકેટકીપર બેટ્સમેન રિદ્ધિમાન સહા અને લોકેશ રાહુલ પણ ટેસ્ટ શ્રેણી માટેની ટીમમાં સામેલ છે.કેપ્ટન તરીકે પોતાની પહેલી સંપૂર્ણ ટેસ્ટ શ્રેણી રમી રહેલો કોહલી ૧૫ વન ડે મેચમાં શ્રીલંકામાં બે સદી ફટકારી ચૂક્યો છે. પોતાની પહેલી બે ટેસ્ટ મેચમાં સદી ફટકારનારા રોહિત સામે પણ શ્રીલંકા શ્રેણી એક મોટો પડકાર છે. વન ડેનાે શાનદાર બેટ્સમેન રોહિત શર્મા ટેસ્ટ ફોર્મેટમાં ખાસ કંઈ ઉકાળી શક્યો નથી. શ્રીલંકાની પીચ પણ તેને વધુ માફક આવતી નથી. રોહિતે શ્રીલંકા વિરુદ્ધ ૧૮ વન ડેમાં ફક્ત ૨૫૫ રન જ બનાવ્યા છે. અજિંક્ય રહાણે પણ શ્રીલંકામાં આંતરરાષ્ટ્રીય મેચ રમી ચૂક્યો છે, પરંતુ આ દેશમાં ટેસ્ટ રમવાનો તેની પાસે પૂરતો અનુભવ નથી.